Beurtkrag: Hou maar die kerse byderhand | Netwerk24
Beurtkrag: Hou maar die kerse byderhand
Deur Elvira Wood 12 April 2019 06:45
Suid-Afrikaners moet Vrydag maar die kerse byderhand hou.
Eskom waarsku dat hoewel hy nie Donderdag beurtkrag ingestel het nie, is daar Vrydag steeds ’n kans vir fase 1-beurtkrag.
Die ligte is nie Donderdag afgeskakel nie want “aanvraag was laer as verwag”.
@CityPowerJhb @CityTshwane @CityofCT @eThekwiniM @eNCA @SABCNewsOnline @IOL @ewnupdates pic.twitter.com/bpCd0a9204
Eskom waarsku steeds dat daar gedurende die kouer wintermaande ’n kans is dat hy beurtkrag gaan moet instel.
Pravin Gordhan, minister van openbare ondernemings, het egter onlangs onderneem dat niks meer as fase 1-beurtkrag ingestel sal word nie.
Daar is dus ’n skraal kans dat Suid-Afrikaners weer vir ure op ’n dag sonder krag kan sit soos in Maart waar fase 4-beurtkrag hoogty gevier het.
Mense wat hul elektrisiteit regstreeks by Eskom kry, kan die beurtkragskedule op Eskom se webtuiste of meer inligting by 0860 037 566 kry.
Mense wat hul elektrisiteit by hul munisipaliteit kry, moet die betrokke munisipaliteit se webtuiste vir skedules besoek
Meer oor: Eskom | Beurtkrag
Eskom op sy kniee: Is daar hoop vir die kragkrisis?
Beurtkrag: Groot tekort aan batterye vir alarms